
[bookmark: _GoBack]Қазақстан Республикасының Бас прокуратурасы бойынша
бюджеттің атқарылуы туралы жартыжылдық шолу

Қазақстан Республикасының Бас прокуратурасына 2026 жылға бекітілген республикалық бюджетте 3 бюджеттік бағдарламаны жүзеге асыру үшін         77 560 769,0 мың теңге көлемінде қаражат бөлінді, оның ішінде түзету енгізілді:
2-ші түзету – Азаматтарды қабылдау орталығын құру бойынша шығыстар 380 299,0 мың теңгеге ұлғайтылды: үй-жайларды ағымдағы жөндеу, басқа да қызметтер, электрмен құрылымдық кабельдік жүйені құру бойынша жұмыстар, коммуналдық қызметтерге ақы төлеу.
2026 жылға арналған түзетілген республикалық бюджетте 5 бюджеттік бағдарламаны іске асыруға сомасы 77 569 684,3 мың теңге қаражат көзделді. Жартыжылдықтың қорытындысы бойынша 36 717 870,0 мың теңге немесе жылға арналған жоспардың 47% орындалды. Орындалмаған қалдық 40 851 814,3 мың теңге, оның ішінде: 7 102 865,0 мың теңгесі – тіркелген шарттар бойынша төленбеген міндеттемелер, 33 748 949,3 мың теңге жыл соңына дейінгі шығыстар сомасы.
Бас прокуратура іске асыратын 5 бюджеттік бағдарлама бойынша:
001 «Қазақстан Республикасында заңдардың және заңға тәуелді актілерді дәлме-дәл және бірізді қолданылуына жоғары қадағалауды жүзеге асыру» бюджеттік бағдарламасын іске асыруға 72 204 847,0 мың теңге сомасында қаражат көзделді, жылдық жоспардың 34 470 128,7 мың теңгесі орындалды. 
Бюджеттік бағдарламаның мақсаты - заң үстемдігін қамтамасыз ету, адамның және азаматтың құқықтары мен бостандықтарын, сондай-ақ қоғам мен мемлекеттің заңды мүдделерін қорғау.
Аталған шығыстар Қазақстан Республикасының аумағында заңдылықтың сақталуына жоғары қадағалауды жүзеге асыру, сотта мемлекеттің мүддесін білдіру және мемлекет атынан қылмыстық қудалауды жүзеге асыру жөніндегі мемлекеттік саясатты іске асыруға, сондай-ақ мемлекеттік функциялар мен өкілеттіктердің үздіксіз әрі тиімді орындалуын қамтамасыз ету арқылы барлық қызметтердің тұрақты жұмыс істеуін қамтамасыз етуге бағытталған.
Бюджет қаражаты мыналарға бағытталды:
уәкілетті органның жоғары қадағалау және мемлекеттік құқықтық статистиканы қалыптастыру саласындағы қызметін қамтамасыз етуге 18 289 813,0  мың теңге көзделді, жылдық жоспардың 8 219 143,5 мың теңгесі орындалды. 
Шығыстар прокуратура органдары мен ведомстволарының жұмыс істеуін қамтамасыз етуге көзделген.
прокуратура органдары үшін объектілер салуға, реконструкциялауға сомасы 3 091 746,0 мың теңге көзделді, жылдық жоспардың 1 891 033,4 мың теңгесі орындалды. 
2026 жылы келесі әкімшілік ғимараттардың құрылысын аяқтау жоспарлануда:
Батыс Қазақстан облысы, Ақжайық ауданы, Чапаево кентінде;
Батыс Қазақстан облысы, Бөрлі ауданы, Ақсай қаласында;
Павлодар облысы Железин ауданы Железинка ауылында;
Гагарин көшесі, 74а, Солтүстік Қазақстан облысы, Уәлиханов ауданы, Кішкенекөл ауылы.
Құрылыс жалғасуда:
Ақмола облысы, Қосшы қаласы, Республика көшесі, 94 мекенжайында орналасқан аудиториясы және конференц-залы бар 350 орындық жатақхана;
Шымкент қаласының әкімшілік-іскерлік орталығының аумағында орналасқан Шымкент қаласы прокуратурасының ғимараты (1-кезең);
Ұлытау облысы, Жезқазған қаласы, Алашахан даңғылы №40А учаске бойынша әкімшілік ғимарат.
Жаңа ғимараттар ескірген және авариялық объектілердің орнына, сондай-ақ прокуратура органдары қызметкерлерінің қадағалау қызметінің тиімділігін арттыру және прокуратура органдарының құқық қорғау әлеуетін іске асыру жөніндегі мемлекеттік функциялар мен өкілеттіктерді орындауы үшін тиісті жағдайлар жасау мақсатында жаңадан құрылған аумақтық бірліктерде әкімшілік ғимараттардың болмауына байланысты салынады.
ақпараттық жүйелердің жұмыс істеуін қамтамасыз етуге және мемлекеттік органды ақпараттық-техникалық қамтамасыз етуге             3 882 053,0   мың теңге көзделді, жылдық жоспардың 1 902 713,8 мың теңгесі орындалды. 
Жоспарға сәйкес прокуратура органдарының және Құқықтық статистика және арнайы есепке алу жөніндегі комитетінің  ақпараттық жүйесін сүйемелдеу қамтамасыз етілді, олар прокуратура органдарының қызметін қамтамасыз етті.
мемлекет мүддесін білдіруге және қорғауға  2 288 868,0 мың теңге көзделді, жылдық жоспардың 710 142,9 мың теңгесі орындалды. 
Қылмыскерлерді экстрадициялау мәселелері бойынша шетел сот төреліктеріне және сот органдарында мемлекеттің мүдделерін білдіруге байланысты консультанттардың қызметтеріне және басқа да тікелей шығыстарға ақы төлеуге 5 шарт жасалды.  
прокуратура органдарының күрделі шығыстарына 282 103,0 мың теңге көзделді, жылдық жоспардың 46 692,8 мың теңгесі орындалды. 
Қаражат жаңадан құрылған Азаматтарды қабылдау орталығы-2 үшін жиһаз бен компьютерлік техника сатып алуға арналған. Мемлекеттік сатып алу рәсімдері жүргізіледі.
ағымдағы әкімшілік шығыстарға 44 370 264,0 мың теңге көзделді, жылдық жоспардың 21 700 402,3 мың теңгесі орындалды. 
Бұл шығыстар  Қазақстан Республикасы Бас прокуратурасының орталық аппаратын, облыстық және оларға теңестірілген прокуратураларды, Инвесторлардың құқықтарын қорғау комитетін, Құқықтық статистика және арнайы есепке алу комитетін және оның департаменттерін ұстауға, атап айтқанда: еңбекақы төлеу, жұмыс берушілердің жарналары, көліктік қызмет көрсету, қызметтік іссапарлар, үй-жайларды күтіп-ұстау және жалға алу, коммуналдық қызметтер мен байланыс қызметтеріне ақы төлеу, кеңсе тауарларымен қамтамасыз ету, отын, жанар-жағармай материалдарын сатып алу, банк қызметтері, қатты тұрмыстық қалдықтарды шығару, дератизация, автокөлікті техникалық қарап-тексеру және т.б. бағытталған.
015 «Құқықтық статистикалық ақпаратпен қамтамасыз етудің жедел жүйесін құру» бюджеттік бағдарламасын іске асыруға 1 719 554,0 мың теңге сомасында қаражат көзделді, жылдық жоспардың 534 582,1 мың теңгесі орындалды.
  Бюджеттік бағдарламаның мақсаты – Цифрлық инфрақұрылым мен цифрлық жүйелерді дамыту.
Аталған шығыстар қылмысқа қарсы тиімді күрес жүргізуді және оның алдын алуды қамтамасыз ететін ақпараттық жүйелерді құруға және дамытуға, осы мақсатта мемлекеттік органдардың ақпараттық өзара іс-қимылын ұйымдастыруға, сондай-ақ құқық қорғау және арнаулы органдардың қылмыстық-процестік қызметті жүзеге асыруында бірыңғай тәсілді қамтамасыз етуге бағытталған.
криминалдық және жедел есеп жүргiзу жөнiндегi мемлекетаралық ақпараттық өзара iс-қимылға келісімге сай толық көлемде орындалатын және Ресей Федерациясы Ішкі істер министрлігінің Бас ақпараттық-талдау орталығының Мемлекетаралық ақпараттық банкінің үлестік мазмұны бойынша шығыстарды (жыл сайынғы жарнаны) көздейтін 20 183,0 мың теңге сомасында қаражат көзделген.
«Ақпараттық жүйелерін құру, дамыту» ақпараттық жүйесін құруға 1 699 371,0 мың теңге сомасында қаражат көзделді, жылдық жоспардың 534 582,1 мың теңгесі орындалды.
Кіші бағдарлама шеңберінде мынадай цифрлық жүйелерді құру және дамыту жүргізіледі:
«Қазақстан Республикасы Бас прокуратурасының «Электрондық іс», оның ішінде: «Сотқа дейінгі тергеп-тексерулердің бірыңғай тізілімі», «Әкімшілік құқық бұзушылықтардың бірыңғай тізілімі», «Тексерулер субъектілері мен объектілерінің бірыңғай тізілімі», «Талдау орталығы»; 
«Құқық қорғау және арнаулы мемлекеттік органдары үшін ақпарат алмасу жүйесі»»; 
Қазақстан Республикасы Бас прокуратурасының «Мемлекеттік айыптаушы».
 «018 «Құқық қорғау органдары қызметкерлерінің кәсіби деңгейін арттыру және жоғары білімнен кейінгі білім беру» бюджеттік бағдарламасын іске асыруға 3 636 368,0 мың теңге сомасында қаражат көзделді, жылдық жоспардың 1 706 778,2 мың теңгесі орындалды.
 Бюджеттік бағдарламаның мақсаты – Құқық қорғау органдары қызметкерлерінің кәсіби міндеттерін орындау үшін қажетті дағдыларын, білімі мен құзыреттерін жетілдіру.
Бұл шығыстар Құқық қорғау органдары академиясын ұстауға бағытталған. Академияда құқық қорғау органдары қызметкерлерінің кәсіби деңгейін арттыру, заң үстемдігін тиімді қамтамасыз ету, азаматтың, қоғам мен мемлекеттің құқықтары мен заңды мүдделерін қорғау үшін құқық қорғау органдарының кадрлық әлеуетін нығайту мақсатында жоғары оқу орнынан кейінгі білім беру бағдарламаларын іске асыру қарастырылған.

БӨЛІНЕТІН БЮДЖЕТТІК БАҒДАРЛАМАЛАР ЕСЕБІНЕН ҚАРАЖАТ:
101 «Өкілдік шығындарға арналған қаражат есебінен іс-шаралар өткізу» бюджеттік бағдарламасын іске асыруға Қазақстан Республикасы Сыртқы істер министрлігінің 2026 жылғы 4 мамырдағы № 11-1-4/236, 2026 жылғы             18 мамырдағы № 11-1-4/260, 2026 жылғы 18 маусымдағы № 11-1-4/341, бұйрықтарына сәйкес 4 599,7 мың теңге сомасында қаражат бөлінді, жоспардың 4 509,4 мың теңгесі орындалды.
Бюджеттік бағдарламаның мақсаты – халықаралық аренадағы аса маңызды іс-шаралардың белсенді ұйымдастырушысы және қатысушысы ретінде Қазақстан Республикасының позициясын нығайту.
Өкілдік шығындарды талап ететін 3 іс-шара өткізілді.
Бөлінген қаражаттар келесіге жұмсалды:
2026 жылдың 7-8 сәуір аралығында Астана қаласында Ресей Федерациясы Бас Прокурорымен Қазақстан Республикасы Бас прокуратурасы және Ресей Федерациясы Бас прокуратурасы арасындағы 2009 жылғы 23 маусымдағы Ынтымақтастық туралы келісімге қосымша хаттамаларға қол қою бойынша жоғары деңгейде кездесудің өткізуіне;
2026 жылдың 18-19 наурыз аралығында Астана қаласында «Қазақстан Республикасы-Еуропалық Одақ» Адам құқықтары жөніндегі диалогтың 17-ші және Сот төрелігі мен құқықтық тәртіп мәселелері жөніндегі кіші комитеттің 23-ші отырысына;
2026 жылдың 25 маусымда Астана қаласында «Заңсыз жолмен алынған активтерді анықтау, тыйым салу және кайтару саласындағы халықаралық ынтымақтастық» тақырыбындағы семинар өткізуіне.
138 «Мемлекеттік қызметшілердің біліктілігін арттыруын қамтамасыз ету» бюджеттік бағдарламасын іске асыруға Қазақстан Республикасының Мемлекеттік қызмет істері агенттігінің 2025 жылғы 5 наурыздағы № 45 бұйрығына сәйкес 4315,6 мың теңге сомасында қаражат көзделді, жоспардың 1 871,7 мың теңгесі орындалды.
Бюджеттік бағдарламаның мақсаты – мемлекеттік қызмет саласындағы жоғары білікті кадрларды даярлау.
1 шілдедегі жай-күй бойынша 28 мемлекеттік қызметші біліктілігін арттырудан өтті.



